**É R T E S Í T É S**

Eszteregnye Község Polgármesterének 10/2020. (XII.02.) számú a pénzben és természetben nyújtandó szociális támogatásokról szóló önkormányzati rendelet 10. §-a „Tanulmányokat segítő támogatás” -t állapít meg jövedelmi helyzettől függően, **az óvodába, általános iskolába, középfokú és felsőfokú oktatási intézménybe járó gyermekek, tanulók, hallgatók számára.** A támogatást kiskorú gyermek után a szülő igényli, nagykorú hallgató saját jogon igényli.

**Támogatás annak állapítható meg, akinek**

a.) családjában az egy főre jutó havi nettó jövedelem nem haladja meg a nyugdíjminimum 500%-át, - **142.500.- Ft**

b.) egyedül élő, egyedülálló és havi nettó jövedelme nem haladja meg a nyugdíjminimum 550 %-át. – **156.750.- Ft**

A támogatás megállapításához szükséges *„Kérelem tanulmányokat segítő támogatás megállapítására”* formanyomtatvány az Önkormányzat épületében (8882 Eszteregnye Kossuth utca 3.) igényelhető.

A kérelemhez – **a július havi jövedelemigazolásokon kívül** – szükséges csatolni az oktatási intézmény által kiállított 1 hónapnál nem régebbi **tanulói jogviszony igazolást.**

A támogatás megállapításához kötött jövedelemvizsgálatot a Zala megyei Kormányhivatal és a Kúria döntése alapján szükséges elvégezni.

A támogatásban részesülők számlával kötelesek igazolni, hogy a támogatás összegét iskolakezdéshez szükséges felszerelések beszerzésére fordították. Amennyiben a támogatásban részesülő 30 napon belül nem igazolja a támogatás felhasználásának célját, úgy a támogatást vissza kell fizetni. A visszafizetés elmaradása esetén a támogatás adók módjára behajtható.

**A kérelmek benyújtásának határideje: 2022. augusztus 31. (szerda)**

Eszteregnye, 2022. augusztus 5.

**Kele Lajos Attila sk.**

polgármester